**ΕΝΔΟΚΡΙΝΕΙΣ ΑΔΕΝΕΣ**

**(ερωτήσεις επαναληπτικές και συνδυαστικές με προηγούμενα κεφάλαια sos)**

1. Ονομάστε τους ενδοκρινείς αδένες.
2. Τι είναι οι ορμόνες;
3. Γιατί ο θυρεοειδής θεωρείται ένας από τους σημαντικότερους αδένες; Ποιες ορμόνες παράγει;
4. Από πού παράγεται και ποιος είναι ο ρόλος της θυρεοειδοτρόπου ορμόνης;
5. Περιγράψτε το σχήμα και τη θέση των παραθυρεοειδών αδένων. Τι ρυθμίζουν αυτοί οι αδένες;
6. Εξηγείστε πως ρυθμίζεται η έκκριση της παραθορμόνης.
7. Εξηγείστε τη λειτουργία και το ρόλο του θύμου αδένα.
8. Εξηγείστε τι μπορεί να προκαλέσει η λεμφοπενία.
9. Από ποια τμήματα αποτελείται ανατομικά η υπόφυση και πόσες ορμόνες παράγει κάθε τμήμα;
10. Ποιες είναι οι ορμόνες του οπίσθιου λοβού της υπόφυσης και ποιες οι δράσεις τους;
11. Ποιες ουσίες αυξάνουν και μειώνουν την έκκριση της αντιδιουρητικής ορμόνης (πιτρεσίνης);
12. Ποιες ουσίες παράγουν τα νησίδια του Langerhans; Ποια κύτταρα είναι υπεύθυνα για την παραγωγή αυτή;
13. Περιγράψτε τη θέση και την κατασκευή των επινεφριδίων.
14. Γράψτε τις ορμόνες της εγκυμοσύνης, του τοκετού και του θηλασμού. Γράψτε και τους αδένες από όπου παράγεται καθεμία.
15. Από πού παράγεται το γλυκογόνο και το γλυκαγόνο;
16. Αναφέρετε όλους τους ενδοκρινείς αδένες, τις ορμόνες τους καθώς και τις δράσεις τους.
17. Αναφέρετε τον αδένα από τον οποίο παράγεται η τεστοστερόνη. Στη συνέχεια αναφέρετε τα όργανα στα οποία η τεστοστερόνη ασκεί ενέργεια στη λειτουργία τους ανασταλτική ή διεγερτική.
18. Αναφέρετε τις ορμόνες των όρχεων και των ωοθηκών.
19. Αναφέρετε τρεις δράσεις των ορμονών των ωοθηκών.
20. Αναφέρετε τα όργανα στα οποία ασκούν δράση οι ορμόνες του οπίσθιου λοβού της υπόφυσης. Τι δράση ασκείται σε καθένα;
21. Γράψτε δύο ορμόνες του πρόσθιου λοβού της υπόφυσης και αναφέρετε τη δράση τους.
22. Εξηγείστε γιατί μετά από την κατανάλωση αλκοολούχων ποτών έχουμε αύξηση των ούρων.
23. Εξηγείστε γιατί η νικοτίνη κάνει κατακράτηση υγρών.
24. Εξηγείστε, στην περίπτωση που σε ένα άτομο αφαιρεθεί ο θυρεοειδής και οι παραθυρεοειδείς αδένες, τις συνέπειες που θα έχει αυτό στη λειτουργία του οργανισμού τους.